62017CO0540_INF
Digriet tal-Qorti tal-Ġustizzja (L-Għaxar Awla) tat-13 ta’ Novembru 2019 – Hamed u Omar
(Kawżi magħquda C-540/17 u C-541/17) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Żona ta’ libertà, ta’ sigurtà u ta’ ġustizzja – Proċeduri komuni għall-għoti u l-irtirar tal-protezzjoni internazzjonali – Direttiva 2013/32/UE – Artikolu 33(2)(a) – Ċaħda mill-awtoritajiet ta’ Stat Membru ta’ applikazzjoni għal ażil bħala inammissibbli minħabba l-għoti qabel tal-istatus ta’ rifjuġat fi Stat Membru ieħor – Artikolu 4 tal-Karta tad-Drittijiet Fundamentali tal-Unjoni Ewropea – Riskju reali u ppruvat li jkun is-suġġett ta’ trattament inuman u degradanti – Kundizzjonijiet tal-ħajja tal-benefiċjarji tal-istatus ta’ refjuġat f’dak l-Istat Membru l-ieħor ”
Drittijiet fundamentali – Projbizzjoni tat-tortura u tal-pieni jew trattamenti inumani jew degradanti– Portata – Nuqqasijiet fis-sistema wara l-proċedura ta’ għoti tal-protezzjoni internazzjonali fi Stat Membru, minħabba kundizzjonijiet tal- ħajja tal-benefiċjarji tal-imsemmija protezzjoni –Projbizzjoni, għall-Istati Membri l-oħra, li jiċħdu applikazzjoni ta’ ażil bħala inammissibbli minħabba l-għoti minn qabel tal-istatus ta’ rifjuġat f’dan l-Istat Membru – Kundizzjonijiet – Evalwazzjoni tar-realtà tal-imsemmija nuqqasijiet – Kriterji – Neċessità ta’ sitwazzjoni ta’ ċaħda materjali estrema
(Karta tad-Drittijiet Fundamentali tal-Unjoni Ewropea, Artikolu 4; Direttiva tal-Parlament Ewropew u tal-Kunsill 2013/32, Artikolu 33(2)(a))
(ara l-punti 34-43 u d-dispożittiv)
Dispożittiv
L-Artikolu 33(2)(a) tad-Direttiva 2013/32/UE tal-Parlament Ewropew u tal-Kunsill tas-26 ta’ Ġunju 2013 dwar proċeduri komuni għall-għoti u l-irtirar tal-protezzjoni internazzjonali, għandu jiġi interpretat fis-sens li jipprekludi li Stat Membru jeżerċita l-possibbiltà offruta minn din id-dispożizzjoni li jiċħad applikazzjoni għal protezzjoni internazzjonali bħala inammissibbli minħabba li l-applikant diġà ngħata l-istatus ta’ rifjuġat minn Stat Membru ieħor, meta l-kundizzjonijiet tal-ħajja prevedibbli li dan l-applikant jiltaqa’ magħhom bħala benefiċjarju tal-imsemmi status f’dak l-Istat Membru ieħor jesponuh għal riskju serju li jkun suġġett għal trattament inumani jew degradanti, fis-sens tal-Artikolu 4 tal-Karta tad-Drittijiet Fundamentali tal-Unjoni Ewropea.
(
1
)	ĠU C 402, 27.11.2017